CELEX: 62013TN0340
Language: el
Date: 2013-06-25 00:00:00
Title: Υπόθεση T-340/13: Προσφυγή-Αγωγή της 25ης Ιουνίου 2013 — Federación Española de Hostelería κατά EACEA

24.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/13
            
         Προσφυγή-Αγωγή της 25ης Ιουνίου 2013 — Federación Española de Hostelería κατά EACEA
   (Υπόθεση T-340/13)
   2013/C 245/16
   Γλώσσα διαδικασίας: η ισπανική
   
      Διάδικοι
   
   
      Προσφεύουσα-ενάγουσα: Federación Española de Hostelería (Μαδρίτη, Ισπανία) (εκπρόσωποι: F. del Nogal Méndez και R. Fernández Flores, δικηγόροι)
   
      Καθού: Εκτελεστικός Οργανισμός Εκπαίδευσης, Οπτικοακουστικών θεμάτων και Πολιτισμού (EACEA)
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να ακυρώσει την πράξη 2007-19641 134736-LLP-I-2007-1-ES-leonardo-LMP.
            
         
               —
            
            
               Επικουρικώς, να απαιτηθεί η επαναφορά των πραγμάτων στην κατάσταση που βρίσκονταν κατά την ημερομηνία της εκ μέρους των ελεγκτών αποστολής [των ανακοινώσεων] σε εσφαλμένη διεύθυνση, επιτρέποντας στην προσφεύγουσα-ενάγουσα να αμυνθεί καταλλήλως.
            
         
               —
            
            
               Επικουρικώς, να απαιτηθεί η μείωση του ποσού, του οποίου ζητείται η επιστροφή, σύμφωνα με την αρχή της αναλογικότητας.
            
         
               —
            
            
               Να επιβαρυνθεί η Επιτροπή με τις επαγγελματικές αμοιβές και τις λοιπές δαπάνες που προκλήθηκαν από την παρούσα υπόθεση.
            
         
               —
            
            
               Να επιστρέψει η Επιτροπή τα καταβληθέντα ποσά με τους αντίστοιχους τόκους υπερημερίας.
            
         
      Λόγοι προσφυγής και κύρια επιχειρήματα
   
   Προς στήριξη της προσφυγής της, η προσφεύγουσα-ενάγουσα προβάλλει τέσσερις λόγους.
   
               1)
            
            
               Πρώτος λόγος, αντλούμενος από παράβαση της προβλεπομένης διαδικασίας.
               
                           —
                        
                        
                           Υποστηρίζεται συναφώς ότι οι ανακοινώσεις που πραγματοποιήθηκαν βάσει της εκθέσεως λογιστικού ελέγχου διαβιβάσθηκαν σε τρίτον ο οποίος είναι ξένος προς τη σχέση μεταξύ της προσφεύγουσας και του καθού εκτελεστικού οργανισμού.
                        
                     
         
               2)
            
            
               Δεύτερος λόγος, αντλούμενος από παράβαση της υποχρεώσεως προς αιτιολόγηση των πράξεων.
               
                           —
                        
                        
                           Υποστηρίζεται συναφώς ότι η απόφαση περί ανακτήσεως δεν αιτιολογήθηκε αρκούντως, στο μέτρο που ο εκτελεστικός οργανισμός διαβίβασε στην προσφεύγουσα μόνο το χρεωστικό σημείωμα, συνοδευόμενο από την έκθεση λογιστικού ελέγχου.
                        
                     
         
               3)
            
            
               Τρίτος λόγος, αντλούμενος από προσβολή των δικαιωμάτων άμυνας.
               
                           —
                        
                        
                           Υποστηρίζεται συναφώς ότι ουδέποτε κατέστη δυνατό στην προσφεύγουσα, κατά τη διάρκεια της διοικητικής διαδικασίας, να γνωστοποιήσει την άποψή της όσον αφορά το αληθές και το λυσιτελές των προβληθέντων πραγματικών περιστατικών και όσον αφορά όλα τα έγγραφα που η Επιτροπή έλαβε υπόψη για να στηρίξει τον ισχυρισμό της περί παραβιάσεως του δικαίου της Ένωσης.
                        
                     
         
               4)
            
            
               Τέταρτος λόγος, αντλούμενος από παραβίαση της αρχής της προστασίας της δικαιολογημένης δικαιοσύνης.
               
                           —
                        
                        
                           Υποστηρίζεται συναφώς ότι από τον Απρίλιο 2009, ημερομηνία συνάψεως της συμβάσεως, μέχρι τον Απρίλιο 2013, ο εκτελεστικός οργανισμός ουδέποτε εκδήλωσε τη διαφωνία του προς τους τρόπους αναπτύξεως και εκτελέσεως του προγράμματος.
                        
                     
         
               5)
            
            
               Πέμπτος λόγος, αντλούμενος από καταστρατήγηση εξουσίας.
               
                           —
                        
                        
                           Υποστηρίζεται συναφώς ότι η Επιτροπή δεν ενημέρωσε την προσφεύγουσα για τα δυνάμενα να της προσαφθούν πραγματικά περιστατικά, και ότι δεν της έδωσε την ευκαιρία να αναπτύξει τις απόψεις της πριν από την επιβολή της κυρώσεως.
                        
                     
         
               6)
            
            
               Τέλος, η προσφεύγουσα υποστηρίζει ότι παραβιάστηκε η αρχή της αναλογικότητας.